MTB
MLE 2
MTB-MLE -Ikalawang Baitang Ikaapat na Markahan - Modyul 16: Pagsunod sa mga Wastong Pamantayan sa Pagsusulit. MT2LCSS-le-g-1.2 Unang Edisyon, 2020 Isinasaad sa Batas Republika 8293, Seksiyon 176 na: Hindi maaaring magkaroon ng karapatang-sipi ang sinuman sa anumang akda ng Pamahalaan ng Pilipinas. Gayunpaman, kailangan na may pahintulot ng ahensiya o tanggapan ng pamahalaan na naghanda ng akda kung ito ay pagkakakitaan. Kabilang sa mga maaaring gawin ng nasabing ahensiya o tanggapan ay ang pagtakda ng kaukulang bayad. Ang mga akda (kuwento, seleksiyon, tula, awit, larawan, ngalan ng produkto o brand name, tatak o trademark, palabas sa telebisiyon, pelikula, atbp.) na ginamit sa modyul na ito ay nagtataglay ng karapatang-ari ng mga iyon. Pinagsumikapang malikom ang mga ito upang makuha ang pahintulot sa paggamit ng materyales. Hindi inaangkin ng mga tagapaglathala at mga may-akda ang karapatang-aring iyon. Ang anumang gamit maliban sa modyul na ito ay kinakailangan ng pahintulot mula sa mga orihinal na may- akda. Walang anumang bahagi ng nilalaman nito ang maaaring kopyahin o ilimbag sa anumang paraan nang walang pahintulot sa kagawaran. Inilathala ng Kagawaran ng Edukasyon Dibisyon ng Lungsod ng Pasig. Komite sa Pagsulat ng Modyul Manunulat: Editor: (Teknikal) Tagasuri: Tagaguhit: Tagalapat: Tagapamahala: Irene V. Garcia Consolation L. Narciso, Janeth D. Morte & Bernadette Graspela Delia L. Rosales, Virginia C. Patag Ma. Evalou Concepcion A. Agustin Asst. Schools Division Superintendent OIC-Schools Division Superintendent Carolina T. Rivera, CESE OIC-Assistant Schools Division Superintendent Manuel A, Laguerta EdD Chief, Curriculum Implementation Division Victor M. Javeña EdD Chief, School Governance and Operations Division Education Program Supervisors Librada L. Agon EdD (EPP/TLE/TVL/TVE) Liza A. Alvarez (Science/STEM/SSP) Bernard R. Balitao (AP/HUMSS) Joselito E. Calios (English/SPFL/GAS) Norlyn D. Conde EdD (MAPEH/SPA/SPS/HOPE/A&D/Sports) Wilma Q. Del Rosario (LRMS/ADM) Ma. Teresita E. Herrera EdD (Filipino/GAS/Piling Larang) Perlita M. Ignacio PhD (EsP) Dulce O. Santos PhD (Kindergarten/MTB-MLE) Teresita P. Tagulao EdD (Mathematics/ABM) Inilimbag sa Pilipinas, Kagawaran ng Edukasyon - Pambansang Punong Rehiyon Tanggapan ng mga Paaralan ng Sangay-Lungsod Pasig
MTB-MLE 2 Ika-apat na Markahan Modyul para sa Sariling Pagkatuto 16 Pagsunod sa mga Wastong Pamantayan sa Pagsusulit
Paunang Salita Para sa tagapagdaloy: Malugod na pagtanggap sa asignaturang MTB-MLE 2 ng Modyul 16 para sa araling Pagsunod sa mga Wastong Pamantayan sa Pagsusulit! Ang modyul na ito ay pinagtulungang idinisenyo, nilinang at sinuri ng mga edukador mula sa Tanggapan ng mga Paaralan ng Sangay-Lungsod Pasig na pinamumunuan ng Nanunuparang Pinuno-Tanggapan ng Pansangay na Tagapamanihala, Ma. Evalou Concepcion A. Agustin, sa pakikipag-ugnayan sa Lokal na Pamahalaan ng lungsod sa pamumuno ng butihing Punong Lungsod, Kgg. Victor Ma. Regis N. Sotto, upang matulungang makamit ng mag-aaral ang pamantayang itinakda ng Kurikulum ng K to12 habang kanilang pinanagumpayan ang pansarili, panlipunan at pang-ekonomikong hamon sa pag-aaral. Inaasahan na sa pamamagitan ng modyul na ito, ang mga mag-aaral ay makauugnay sa pamamatnubay at malayang pagkatuto ng mga gawain ayon sa kanilang kakayahan, bilis at oras. Naglalayon din itong matulungan ang mag-aaral na makamit ang mga kasanayang pang-ika-21 siglo lalong-lalo na ang 5 Cs (Communication, Collaboration, Creativity, Critical Thinking and Character) habang isinasaalang-alang ang kanilang mga pangangailangan at kalagayan. Bilang karagdagan sa pangunahing teksto, makikita ang pinakakatawan ng modyul sa loob kahong ito: Mga Tala para sa Guro Ito'y naglalaman ng mga paalala at estratehiyang magagamit sa paggabay sa mag-aaral. Bilang tagapagdaloy, inaasahang bibigyan mo ng paunang kaalaman ang mag-aaral kung paano gamitin ang modyul na ito. Kinakailangan ding subaybayan at itala ang pag-unlad nila habang hinahayaan silang pamahalaan ang kanilang sariling pagkatuto. Bukod dito, inaasahan mula sa iyo na higit pang hikayatin at gabayan ang mag-aaral habang isinasagawa ang mga gawaing nakapaloob sa modyul.
Para sa mag-aaral: Malugod na pagtanggap sa asignaturang MTB-MLE 2 ng Modyul 16 ukol sa Pagsunod sa mga Wastong Pamantayan sa Pagsusulit! Ang modyul na ito ay ginawa bilang tugon sa iyong pangangailangan. Layunin nitong matulungan ka sa iyong pag-aaral habang wala ka sa loob ng silid-aralan. Hangad din nitong madulutan ka ng mga makabuluhang oportunidad sa pagkatuto. Ang modyul na ito ay may mga bahagi at icon na dapat mong maunawaan. MGA INAASAHAN Sa bahaging ito malalaman mo ang mga dapat mong matutuhan pagkatapos mong makumpleto ang modyul. PAUNANG PAGSUBOK Dito masusukat ang dati mo nang kaalaman at mga dapat mo pang malaman sa paksa. BALIK-ARAL Dito masusukat ang iyong matutuhan at naunawaan sa mga naunang paksa. ARALIN Tatalakayin sa bahaging ito ang aralin batay sa kasanayang pampagkatuto. MGA PAGSASANAY Sa bahaging ito, pagbibigay ng guro ng iba't ibang pagsasanay na dapat sagutin ng mga mag-aaral. PAGLALAHAT Sa bahaging ito ibunuod ang mahahalagang konsepto na dapat bigyang-halaga. PAGPAPAHALAGA Sa bahaging ito ay titiyakin kung ang mga kasanayang pampagkatuto ay naiuugnay at nailalapat sa inyong mga pagpapahalaga. PANAPOS NA PAGSUSULIT Dito masusukat ang mga natutuhan ng mga mag-aaral.
MGA INAASAHAN Magandang araw sa iyo! Sa modyul na ito'y, inaasahang masusunod mo ang mga wastong pamantayan sa pagsusulit. Nilalayon din ng modyul na ito na lubos mong maunawaan ang aralin at masagot nang wasto ang mga nakalaang katanungan o pagsasanay upang mas lalong maging ganap ang iyong pag-aaral sa araling ito. Halina't ikaw ay mag-aral! PAUNANG PAGSUBOK Kumusta ka na? Halika, umpisahan natin ang pag- aaral sa araw na ito. Lagyan ng tsek (√) ang bilang ng pangungusap na nagsasabi ng pagsunod sa mga wastong pamantayan ng pagsusulit at ekis (X) naman kung hindi. _____1. Binabasa nang mabuti ang mga panuto bago ito sagutan. _____2. Iniiwasang makagawa ng ingay habang sumasagot sa pagsusulit. _____3. Sagutan ang mga tanong kahit hindi naman binabasa ang mga panuto. _____4. Kung may katanungan, sa guro lamang lalapit upang magtanong. _____5. Hinihingi sa katabi ang sagot sa tanong.
BALIK-ARAL Ngayon, naaalala mo pa ba ang pandemyang Covid19 na naganap sa buong mundo? Bibigyan kita ng panahong basahin ang bawat pangungusap. Sundin mong mabuti ang panuto ha. Panuto: Bilugan ang titik na tumutukoy sa Pangunahing Paksa ng pangungusap. 1. Ang mga karaniwang palatandaan ng Coronavirus ay lagnat, ubo, sipon, hirap at pag-iksi ng paghinga. A. Ang mga Karaniwang Palatandaan ng Coronavirus B. Pag-iksi ng Paghinga 2. Sa malulubhang kaso, maari itong maging sanhi ng pneumonia, acute respiratory syndrome at pagkamatay. A. Mga Maaring Maging Dulot ng Coronavirus B. Mga Iba't ibang Uri ng Sakit ng Tao 3. Makaiiwas tayo na mahawaan ng Coronavirus kung magsasanay na manatili sa bahay kapag may sakit, tatakpan ang iyong bibig kung uubo at babahing gamit ang tisyu, madalas na maghuhugas ng kamay gamit ang sabon at tubig, at lilinisin ang mga patungan at bagay na madalas na nahahawakan. A. Mga Paraan Upang Magamot ang Coronavirus B. Mga Paraan Upang Maiwasan ang Coronavirus
4. Ang Coronavirus ay kumakalat sa mga tao na malapit sa isa't isa sa pamamagitan ng mga pag-ubo o pagbahing. Maaari din itong kumalat sa pamamagitan ng paghawak sa isang patungan o bagay na mayroong virus. A. Mga Paraan Paano Kumakalat ang Coronavirus B. Mga Paraan Upang Mapalapit sa mga Tao 5. Ang pagpapahinga, pag-inom ng maraming inumin, pagkain ng masusustansiyang pagkain, at pag-iwas sa stress ay maaaring makatulong sa iyo na umiwas sa Coronavirus. A. Mga Nakatutulong para Maiwasan ang Coronavirus B. Wastong Pangangalaga sa Ating Katawan ARALIN Bago tayo tuluyang mag-umpisa sa ating aralin ngayon, nais kong sagutin mo muna ang sumusunod na tanong ko para sa iyo. Naranasan mo na bang sumagot sa isang pagsusulit? Saang lugar mayroong nagaganap na mga pagsusulit? Ano-ano ba ang mga nararamdaman ng isang batang katulad mo habang sumasagot sa isang pagsusulit? Ang bawat mag-aaral na katulad mo ay naranasan ng sumagot sa pagsusulit sa paaralan. Ngayon ay iyong babasahin ang isang maikling diyalogo ng mga mag-aaral na magkakaroon ng pagsusulit sa kanilang silid-aralan.
Ang Pagsusulit Ni I. Garcia Maagang pumasok sa paaralan ang mga mag-aaral ni Gng. Reyes. Mayroon silang pagsusulit sa asignaturang Mother Tongue. Iya: Magandang umaga po Gng. Reyes. Gng Reyes: Magandang umaga din sa iyo Iya. Maupo ka na at magsisimula na ang inyong pagsusulit. Pero bago tayo magsimula, nais ko muna kayong tanongin tungkol sa mga wastong pamantayan sa pagsusulit. Ishra: Dapat po ay hindi mahuli sa oras ng pagpasok sa araw ng pagsusulit at dapat din po na pinag-aralang mabuti ang mga leksiyon upang masagot ng tama ang pagsusulit. Lito: Basahin nang maingat ang mga panuto at katanungan bago ito sagutan. Gng Reyes: Tama! Magaling Ishra at Lito. Mayroon pa bang iba? Dino: Dapat po Mam ay ihanda na ang mga kagamitan na gagamitin sa pagsusulit. Iya: Iwasan po ang makipag-usap sa katabi habang may pagsusulit. Kung tapos naman
po sa pagsagot, ay manatiling tahimik upang hindi makaistorbo sa kamag-aral na hindi pa nakatatapos. Gng Reyes: Mahusay mga bata! Alam ninyo na ang mga wastong pamantayang dapat sundin sa inyong pagsusulit. Mayroon lamang akong karagdagan. Kung mayroon kayong gustong itanong, sa akin lamang kayo maaaring lumapit upang magtanong. O sige, inaasahan ko na masasagutan ninyo ang inyong pagsusulit. Good luck! Nagustuhan mo ba ang diyalogo? Sige nga, sagutin mo nga itong mga tanong ko. Galingan mo ha! 1. Sino-sino ang mga nag-uusap sa diyalogo? 2. Bakit maagang pumasok sa paaralan ang mga mag-aaral ni Gng. Reyes? 3. Bago ang pagsusulit, tungkol saan ang tanong ng guro? 4. Kung ikaw ay isa sa mga mag-aaral ni Gng. Reyes, ano ang gagawin mo kung may pagsusulit kayo? Suriin Mo Ngayon, nais kong basahin mo ang mga pangungusap mula sa diyalogo. ✔ Pumasok sa tamang oras sa araw ng pagsusulit. ✔ Ihanda ang mga kagamitan na gagamitin sa pagsusulit. ✔ Pag-aralang mabuti ang mga aralin. ✔ Basahin nang maingat ang mga panuto bago sagutan ang mga tanong.
✔ Iwasan ang pakikipag-usap sa kamag-aral habang sumasagot sa pagsusulit. ✔ Manatiling tahimik kung tapos na sa pagsusulit. ✔ Lumapit sa guro kung may itatanong. 1. Tungkol saan ang mga pangungusap na iyong binasa? 2. Gagawin mo ba ang mga ito kung ikaw ay may pagsusulit? 3. Bakit mo kailangang sumunod sa mga wastong pamantayan sa pagsusulit? 4. Ano kaya ang mararamdaman mo kapag nasunod mo ang mga wastong pamatayan sa pagsusulit? Bakit? MGA PAGSASANAY Pagsasanay 1 Panuto: Basahin nang mabuti ang mga pangungusap. Isulat ang bilang ng pangungusap sa loob ng thumbs up icon kung ito ay nagsasabi ng pagsunod sa mga wastong pamantayan sa pagsusulit at isulat naman sa loob ng thumbs down icon ang bilang kung hindi.
1. Sagutan agad ang mga tanong nang hindi binabasa ang panuto. 2. Iwasang kausapin ang kamag-aral na hindi pa tapos sa pagsusulit. 3. Basahin nang mabuti ang mga panuto bago sagutan ang mga tanong. 4. Pumasok nang maaga sa araw ng pagsusulit. 5. Mag-ingay kung tapos nang sagutan ang pagsusulit. 6. Madaliin ang pagsagot sa pagsusulit upang makapaglaro agad. Pagsasanay 2 Panuto: Gumuhit ng linya papunta sa kahon ng tama kung ang pangungusap ay nagsasaad ng pagsunod sa mga wastong pamantayan sa pagsusulit. Gumuhit naman ng linya papunta sa kahon ng mali kung hindi. 1. Binabasa munang mabuti ni Ana ang mga panuto bago sagutan ang tanong. Tama 2. Tinapos agad ni Roldan ang pagsusulit ngunit hindi naman niya ito binasang mabuti. 3. Maingat na inihanda ni Princess ang mga kagamitan para sa pagsusulit. 4. Nag-aral nang mabuti si Alvin bago ang araw ng pagsusulit. Mali 5. Nanatiling tahimik si Iya habang hinihintay na makatapos ang mga kamag-aral sa pagsusulit.
Pagsasanay 3 Panuto: Basahin ang sitwasyon. Piliin at isulat sa patlang ang titik ng tamang sagot. 1. Mayroon kang hindi maintindihan na panuto sa pagsusulit. Ano ang gagawin mo? A. Kakalabitin mo ang katabi at itatanong kung ano ang gagawin. B. Lalapitan mo nang tahimik ang guro at itatanong sa kanya ang panuto. C. Pababayaan mo na lang. 2. Tinanghali ka ng gising sa araw ng pagsusulit. Ano ang iyong gagawin? A. Hindi ka na lang papasok sa paaralan. B. Magmamadali ka sa pagpasok at hihingi ka ng paumanhin sa guro. C. Magdadahilan ka na lang na may sakit ka. 3. Maaga kang dumating sa araw ng pagsusulit. Ano ang gagawin mo? A. Aayain mong maglaro muna ang kamag-aral. B. Makikipagkuwentuhan ka sa mga kamag-aral at sasabihan silang magpakopya ng sagot sa pagsusulit. C. Ihahanda mo na ang mga kagamitang gagamitin sa pagsusulit. 4. Sinabi ng guro na magkakaroon kayo ng pagsusulit kinabukasan. Ano ang gagawin mo? A. Mag-aaral ng mga aralin upang makasagot nang tama sa pagsusulit. B. Maglalaro muna at isiping madali naman ang pagsusulit.
C. Hindi ka na lang papasok. 5. Inilalahad ng guro ang mga panutong dapat sundin sa pagsusulit. Ano ang gagawin mo? A. Hindi ka makikinig kasi hindi ka naman papasok sa araw ng pagsusulit. B. Makikinig nang mabuti upang masunod ito nang maayos. C. Hindi mo papansinin ang iyong guro. PAGLALAHAT Marami ka bang natutuhan sa ating aralin? Ano-ano ang iyong mga natutuhan? Isulat sa patlang ang salitang nawawala upang mabuo ang mga wastong pamantayang dapat sundin sa pagsusulit. Piliin ang sagot sa loob ng parihaba. 1._______ mabuti ang mga leksiyon. 2. Basahin nang _______ ang mga panuto bago sagutan ang mga tanong. 3. Iwasan ang ___________ sa kamag-aral habang sumasagot sa pagsusulit. 4. Manatiling _________ kung tapos na sa pagsusulit. 5. Lumapit sa _______ kung may nais itanong mabuti tahimik guro pakikipag-usap Pag-aralang Magaling! Inaasahan ko na iyong gagawin ang mga natutuhan mo sa mga darating mong pagsusulit.
PAGPAPAHALAGA May natutuhan ka bang mabuting aral sa araw na ito? Ano kaya ang magandang maidudulot sa iyo kung ikaw ay susunod sa mga wastong pamantayan sa pagsusulit? Isulat ang iyong sagot sa loob ng puso. PANAPOS NA PAGSUSULIT Tayahin Basahin ang pangungusap. Kulayan ang puso ng kulay pula kung ito ay nagsasaad ng pagsunod sa mga wastong pamantayan sa pagsusulit. Kulayan naman ito ng dilaw kung hindi. 1. Binabasa nang mabuti ang tanong bago ito sagutan. 2. Inihahanda ang mga kagamitang gagamitin sa pagsusulit. 3. Tahimik na sinasagutan ang pagsusulit. 4. Binibilisan ang pagsagot sa tanong nang hindi binabasa. 5. Tinatanong sa katabi kung ano ang sagot sa mga tanong sa pagsusulit.
SUSI SA PAGWAWASTO 5. 4 3. 2 1. PANAPOS NA PAGSUSULIT 5. guro 4. tahimik 3. pakikipag-usap 2. mabuti 1. Pag-aralang PAGLALAHAT 5. B Tama 4. A Tama 3. C Tama 2. B Mali 1. B Tama PAGSASANAY 3 PAGSASANAY 2 PAGSASANAY 1 5. A 4. A 3. B 2. A 1. A √ √ X √ √ BALIK-ARAL PAUNANG PAGSUBOK Sanggunian Department of Health, Department of Health, Mother Tongue-Based Multilingual Education Ikalawang Baitang, Kagamitan ng Mag-aaral p. 233 Unang Edisyon. 2013, MGO Enterprises